Долбоор

Минск шаарында 2021-жылдын 28-майында кол коюлган Көз карандысыз Мамлекеттер Шериктештигинин катышуучу-мамлекеттеринин жалган товардык белгилерди жана географиялык көрсөткүчтөрдү пайдаланууну алдын ала эскертүү жана бөгөт коюу боюнча кызматташуу жөнүндө макулдашуусун бекитүү тууралуу

КЫРГЫЗ РЕСПУБЛИКАСЫНЫН

МИНИСТРЛЕР КАБИНЕТИНИН ТОКТОМУ

 Мамлекеттик ички жол-жоболорду аткаруу максатында, “Кыргыз Республикасынын эл аралык келишимдери жөнүндө” Кыргыз Республикасынын Мыйзамынын 18-беренесине ылайык Кыргыз Республикасынын Министрлер Кабинети

ТОКТОМ КЫЛАТ:

1. Минск шаарында 2021-жылдын 28-майында кол коюлган Көз карандысыз Мамлекеттер Шериктештигинин катышуучу-мамлекеттеринин жалган товардык белгилерди жана географиялык көрсөткүчтөрдү пайдаланууну алдын ала эскертүү жана бөгөт коюу боюнча кызматташуу жөнүндө расмий тилде тиркелген макулдашуу бекитилсин.

2. Кыргыз Республикасынын Тышкы иштер министрлиги Көз карандысыз Мамлекеттер Шериктештигинин Аткаруу комитетине жогоруда аталган Макулдашуунун күчүнө кириши үчүн зарыл болгон жол-жоболор Кыргыз Республикасы тарабынан аткарылгандыгы тууралуу кабарласын.

3. Төмөнкүлөр күчүн жоготту деп табылсын:

- Кыргыз Республикасынын Өкмөтүнүн 1999-жылдын 8-декабрындагы № 670 "Жалган товардык белгилерди жана географиялык көрсөткүчтөрдү пайдаланууну алдын ала эскертүү жана тыюу салуу боюнча чаралар жөнүндөгү Макулдашууну бекитүү тууралуу" токтому;

- Кыргыз Республикасынын Өкмөтүнүн 2012-жылдын 8-августундагы № 554 «Кыргыз Республикасынын Өкмөтүнүн айрым чечимдерине өзгөртүүлөрдү киргизүү жөнүндө» токтомунун 2 жана 3-пункттары;

3. Ушул токтом расмий жарыяланган күндөн тартып он күндөн кийин күчүнө кирет.

**Кыргыз Республикасынын**

**Министрлер Кабинетинин**

**Төрагасы У.А. Марипов**